CELEX: 32005R1436
Language: sk
Date: 2005-08-31 00:00:00
Title: Nariadenie Rady (ES) č. 1436/2005 z 31. augusta 2005, ktorým sa dočasne znižujú všeobecné clá Spoločného colného sadzobníka na určité tropické produkty rybolovu   (Text s významom pre EHP)

3.9.2005   
            
            
               SK
            
            
               Úradný vestník Európskej únie
            
            
               L 228/1
            
         
      NARIADENIE RADY (ES) č. 1436/2005
   z 31. augusta 2005,
   ktorým sa dočasne znižujú všeobecné clá Spoločného colného sadzobníka na určité tropické produkty rybolovu
   (Text s významom pre EHP)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133,
   so zreteľom na návrh Komisie,
   keďže:
   
               (1)
            
            
               Spoločný colný sadzobník je stanovený v nariadení (EHS) č. 2658/87 (1).
            
         
               (2)
            
            
               Spoločenstvo je významným spotrebiteľom určitých tropických produktov rybolovu. Aby uspokojilo svoje potreby, Spoločenstvo musí dovážať veľké množstvá týchto produktov. S cieľom predísť narušeniu trhu je v záujme Spoločenstva dočasne znížiť clá Spoločného colného sadzobníka na dovoz týchto produktov.
            
         
               (3)
            
            
               So zreteľom na hospodársky význam tohto nariadenia je potrebné odvolať sa na dôvody naliehavosti stanovené v bode I.3 Protokolu o úlohe národných parlamentov v Európskej únii, ktorý tvorí prílohu k Zmluve o Európskej únii a Zmluvám o založení Európskeho spoločenstva.
            
         
               (4)
            
            
               Keďže toto nariadenie sa má uplatňovať od 1. augusta 2005, malo by nadobudnúť účinnosť okamžite,
            
         PRIJALA TOTO NARIADENIE:
   Článok 1
   Všeobecné clá Spoločného colného sadzobníka uvedené v nariadení (EHS) č. 2658/87 sa znižujú v súvislosti s produktmi uvedenými v prílohe k tomuto nariadeniu na úroveň colných sadzieb stanovených v tejto prílohe.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. augusta 2005 do 31. decembra 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. augusta 2005
      
         
            Za Radu
         
         
            predseda
         
         J. STRAW
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 493/2005 (Ú. v. EÚ L 82, 31.3.2005, s. 1).
   
      PRÍLOHA
      Produkty, v súvislosti s ktorými sa znižujú všeobecné clá Spoločného colného sadzobníka od 1. augusta 2005 do 31. decembra 2005:
      
                  Kód KN
               
               
                  Opis
               
               
                  Colná sadzba
               
            
                  Kapitola 3
               
               
                  
                     Ryby a kôrovce, mäkkýše a ostatné vodné bezstavovce
                  
               
               
                   
               
            
                   
               
               
                  Kôrovce, tiež bez panciera, živé, čerstvé, chladené, mrazené, sušené, solené alebo v slanom náleve; kôrovce, v pancieroch, varené vo vode alebo v pare, tiež chladené, mrazené, sušené, solené alebo v slanom náleve; múky, múčky a pelety z kôrovcov, vhodné na ľudskú konzumáciu
               
               
                   
               
            
                   
               
               
                  Krevety
               
               
                   
               
            
                  0306 13 50
               
               
                  Krevety rodu Penaeus
                  
               
               
                  4,2
               
            
                  0306 13 80
               
               
                  Ostatné
               
               
                  4,2
               
            
                   
               
               
                   
               
               
                   
               
            
                  Kapitola 16
               
               
                  
                     Prípravky z mäsa, rýb alebo z kôrovcov, mäkkýšov alebo z iných vodných bezstavovcov
                  
               
               
                   
               
            
                   
               
               
                  Kôrovce, mäkkýše a ostatné vodné bezstavovce, pripravené alebo konzervované
               
               
                   
               
            
                   
               
               
                  Krevety
               
               
                   
               
            
                  1605 20 10
               
               
                  V hermeticky uzavretých nádobách
               
               
                  7,0
               
            
                   
               
               
                  Ostatné
               
               
                   
               
            
                  1605 20 91
               
               
                  V bezprostrednom obale s netto obsahom nepresahujúcim 2 kg
               
               
                  7,0